L 200/68
ET
Euroopa Liidu Teataja
29.7.2022
KOMISJONI MÄÄRUS (EL) 2022/1324, 28. juuli 2022, millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses teatavates toodetes või nende pinnal esinevate bensovindiflupüüri, boskaliidi, fenasakviini, fluasifop-P, flupüradifurooni, fluksapüroksaadi, fosetüül-Al’i, isofetamiidi, metaflumisooni, püraklostrobiini, spirotetramaadi, tiabendasooli ja metüültolklofossi jääkide piirnormidega (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a,
ning arvestades järgmist:
(1)
Codex alimentarius’e komisjon võttis 14. detsembril 2021 uued codex’is esitatavad jääkide uued piirnormid atsetokloori, afidopüropeeni, bensovindiflupüüri, bifentriini, boskaliidi, buprofesiini, karbendasiimi, kloorantrani­ liprooli, tsüklaniliprooli, tsüpermetriinide (sh alfa- ja dzeeta-tsüpermetriini) dikamba, fenasakviini, flonikamiidi, fluasifop-P, flueensulfooni, flupüradifurooni, fluksapüroksaadi, fosetüül-Al’i, glüfosaadi, isofetamiidi, metüülkre­ soksiimi, mandestrobiini, mesotriooni, metaflumisooni, metkonasooli, metopreeni, pendimetaliini, pentiopüraadi, pikoksüstrobiini, propikonasooli, püdiflumetofeeni, püraklostrobiini, püriofenooni, püriproksüfeeni, spirotetramaadi, tebukonasooli, tiabendasooli, metüültolklofossi ja tolfeenpüraadi puhul (2).
(2)
Nende ainete jääkide piirnormid on sätestatud määruse (EÜ) nr 396/2005 II, III ja V lisas, välja arvatud afidopüropeeni, flueensulfooni, püdiflumetofeeni ja tolfeenpüraadi puhul, mille jääkide konkreetseid piirnorme ei ole eraldi sätestatud ja mida ei ole kantud määruse (EÜ) nr 396/2005 IV lisasse, mistõttu kehtib artikli 18 lõike 1 punktis b sätestatud vaikeväärtus 0,01 mg/kg.
(3)
Euroopa Parlamendi ja nõukogu määruse (EÜ) nr 178/2002 (3) artikli 5 lõike 3 kohaselt arvestatakse toidualaste õigusnormide väljatöötamisel või kohandamisel olemasolevaid või peatselt valmivaid rahvusvahelisi standardeid, välja arvatud juhul, kui need standardid või nende asjaomased osad oleksid ebatõhusad või sobimatud vahendid toidualaste õigusnormide õiguspäraste eesmärkide täitmiseks või kui arvestamata jätmine on teaduslikult põhjendatud või kui nende kasutamise tulemusena tekiks liidus sobivaks määratud tasemest erinev kaitsetase.
Sama määruse artikli 13 punkti e kohaselt peab liit edendama rahvusvaheliste tehniliste standardite ja toidualaste õigusnormide kooskõla, tagades samas, et liidus ettenähtud kõrge kaitsetase ei langeks.
(1) ELT L 70, 16.3.2005, lk 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
ÜRO Toidu- ja Põllumajandusorganisatsiooni ja Maailma Terviseorganisatsiooni ühine toidustandardite programm, codex alimentarius’e komisjon. III liide.
44. istung.
Virtuaalne, 8.–15. november, 17.–18. november ja 14. detsember 2021.
(3) Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).